Държавен вестник, бр. 32, 2005 г., стр. 23

Б Р О Й  32
Д Ъ Р Ж А В Е Н   В Е С Т Н И К
С Т Р .  23
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
КОНВЕНЦИЯ
за защита на правата на човека и на човешкото
достойнство във връзка с прилагането на пос-
тиженията на биологията и медицината: Кон-
венция за правата на човека и биомедицината
(Ратифицирана със закон, приет от ХХХIХ
Народно събрание на 26 февруари 2003 г.—ДВ,
бр. 21 от 2003 г. В сила за Република България
 от 1 август 2003 г.)
Преамбюл
Държавите—членки на Съвета на Европа,
другите държави и Европейската общност, под-
писали тази конвенция,
Вземайки предвид Всеобщата декларация за
правата на човека, провъзгласена от Общото
събрание на Организацията на обединените
нации на 10 декември 1948 г.,
Вземайки предвид Конвенцията за защита
на правата на човека и основните свободи от 4
ноември 1950 г.,
Вземайки предвид Европейската социална
харта от 18 октомври 1961 г.,
Вземайки предвид Международния пакт за
гражданските и политическите права и Между-
народния пакт за икономическите, социалните
и културните права от 16 декември 1966 г.,
Вземайки предвид Конвенцията за защита
на човешката личност във връзка с автомати-
зираното обработване на персонални данни от
28 януари 1981 г.,
Вземайки предвид също така Конвенцията
за правата на детето от 20 ноември 1989 г.,
Имайки предвид, че целта на Съвета на Ев-
ропа е да се постигне по-голямо единство меж-
ду неговите членове и че едно от средствата за
преследване на тази цел е поддържането и по-
нататъшното осъществяване на правата на чо-
века и основните свободи,
Съзнавайки бурното развитие на биология-
та и медицината,
Убедени в необходимостта да се зачита не-
прикосновеността на човека като индивид и част
от човешкия род и признавайки важността да
се гарантира достойнството му,
Вземайки под внимание действията, които
могат да изложат на опасност човешкото дос-
тойнство чрез неподходящо използване на пос-
тиженията на биологията и медицината,
Заявявайки, че постиженията в биологията
и медицината трябва да се използват за  добро-
то на сегашните и бъдещите поколения,
Подчертавайки необходимостта от между-
народно сътрудничество, за да може цялото
човечество да се ползва от постиженията на би-
ологията и медицината,
Отчитайки важността на една широка пуб-
лична дискусия по въпросите, възникващи при
прилагането на постиженията на биологията и
медицината, и по отговорите, които следва да
се дадат на тези въпроси,
Водени от желанието да напомнят на все-
ки член на социалното тяло правата и задъл-
женията му,
Отчитайки работата на Парламентарната
асамблея в тази област, включително и Препо-
ръка 1160 (1991) за изготвяне на Конвенция по
биоетика,
Решени да вземат в областта на прилагането
на постиженията на биологията и медицината
мерките, които биха гарантирали защитата на
човешкото достойнство и правата и основните
свободи на личността,
се договориха за следното:
Глава I.  Общи разпоредби
Член 1 (Предмет и цел)
Страните по тази конвенция защитават чо-
вешкия индивид, неговото достойнство и иден-
тичност и гарантират на всяко лице без дискри-
минация зачитането на неговата неприкосно-
веност и на другите му права и основни свободи
по отношение на прилагането на постиженията
на биологията и медицината.
Всяка страна предприема във вътрешно-
то си право необходимите мерки за осигуря-
ване прилагането на разпоредбите на тази
конвенция.
Член 2 (Върховенство на човека)
Интересът и благото на човека имат пре-
димство над интереса на обществото или този
на науката.
Член 3 (Равен достъп до здравни грижи)
В зависимост от здравните потребности и
наличните ресурси страните вземат подходящи
мерки за гарантиране в сферата на юрисдикция
равен достъп до здравни грижи с необходимото
качество.
Член 4 (Професионални задължения
и правила за поведение)
Всяка интервенция, свързана със здравето,
включително и научноизследователската дей-
ност, съблюдава професионалните правила и
задължения, както и правилата за поведение,
приложими в дадения случай.
Глава II. Съгласие
Член 5 (Общо правило)
Всяка интервенция, свързана със здраве-
то, се извършва само със свободно и съзна-
телно изразеното съгласие на заинтересова-
ното лице.
Това лице получава предварително необхо-
димата информация за целта и естеството на
интервенцията, както и за произтичащите от
нея последствия и рискове.
Заинтересованото лице може свободно да
оттегли съгласието си във всеки момент.